google/wiki40b huggingface dataset:
4. divisjon fotball for menn (Nordland)

2017

Utdypende artikkel: 4. divisjon fotball for menn 2017 avd. 21

2012

Kilde: fotball.no
Metro de Santiago

Metro di Santiago er tunnelbanesystemet i Chiles hovedstad, Santiago. Tunnelbanenettet består av fem linjer med 108 stasjoner og har en lengde på 103 kilometer. Tunnelbanen ble innviet i 1975 og anses å være en av de mest moderne i Latinamerika og den nest største i utstrekning etter Mexico bys metro. Tunnelbanen drives og eies av den statlige bedriften Metro S.A. Daglig reiser 2,5 millioner passasjerer med tunnelbanen i Santiago. Rekorden for antall passasjerer på en dag var 2 780 666 den 3. oktober 2012.  
Utover de nåværende fem linjer er ytterligere to, linje 3 og linje 6 under konstruksjon og beregnes være ferdige en gang mellom 2017 og/  2018. Linje 6 kommer til å bli 15,3 km lang og trafikkere kommunene Cerillos og Providencia og ha 12 stasjoner. Linje 3 kommer å gå mellom kommunene Quilicura og La Reina og kommer til å bestå av 22 nye stasjoner på totalt 21,7 kilometer.
Også  linje 2 kommer til å forlenges til kommunene El Bosque og San Bernardo med 8,8 km og 7 nye stasjoner innen 2020.
Planer om en ny linje, linje 7 er påbegynt for å avlaste linje 1.
Tunnelbanen er del av Santiagos kollektivtrafikksystem, Transantiago.
Undheim

Næringsliv

Nærings-virksomhet i området er dominert av landbruk (sau, kyr og fjærfe). Stedets meieri er nedlagt, og brukes nå til samfunnshus.
I området finnes vann både egnet for bading og fiskevann. Fiskekort selges på stedets nærbutikk.

Time bygdemuseum

Museet ligger på Undheim og består av innsamlet materiale gjennom mange år i kommunen. Museet som ligger i Undheim samfunnshus er delt inn i flere rom som har gjenstander og redskaper som har tilknytning til hvert rom; stue, soverom, kammers og vaskerom. Det finnes også en jordbruksutstilling som inneholder over 2 000 gjenstander med hovedvekt på bondesamfunnet på 1800- og 1900-tallet. 
Undheim ShowTeater holder også til i samfunnshuset.
Frie Kunster

Senter for Frie Kunster er en frittstående kulturinstitusjon i Oslo med adresse i St. Olavs gate 7-9, som også huser lokalene til Galleri Pan og det tilhørende serveringsstedet Pan Espresso- og Aperitivo Bar, tidligere Café Art'é.
Institusjonen ble opprettet etter inspirasjon av middelalderens begrep artes liberales. Frie Kunster har til hensikt å være et helhetlig kultursenter som omfatter aktiviteter og undervisning innen tegne- og malekunst, skulptur, arkitektur, kalligrafi, musikk, litteratur og filosofi. Institusjonen ønsker å stimulere til dialog med det utgangspunkt at den klassiske arven og tradisjonsbasert kunstutøvelse er grunnleggende og dynamiske aspekter ved både samtidig og fremtidig kulturutvikling.
Frie Kunster er nært tilknyttet retrogardismen; blant drivkreftene bak institusjonen er billedkunstner Christopher Rådlund og poet Håkan Sandell, som begge er sentrale skikkelser innenfor denne retningen. Blant andre med tilknytning til Frie Kunster er kunstmalerne Gøril Fuhr, Lene Ørnhoft og Roar Kjærnstad, og komponisten Marcus Paus.
Birger Wedberg

Medlemskap og utmerkelser

Wedberg ble ridder av Nordstjerneordenen i 1907. Han ble medlem av Kungliga Vitterhets Historie och Antikvitets Akademien i 1929 og var dets preses 1935–1945. Han ble innvalgt i Svenska Akademien 23. april 1931 på stol nummer 1 etter Carl Bildt og inntrådte 20. desember samme år.
Slovjansk

Historie

I 1676 ble en festning kalt Tor bygd ved samløpet mellom elvene Kazenyj Torets og Sukhyj Torets der de danner elven Torets, en sideelv til Donets. Kort tid etter vokste det opp en by ved festningen. 
Det ligger flere saltsjøer i området, så byen ble en saltprodusent. På 1500-tallet var saltproduksjonen hovednæringen i området, men utover på 1700-tallet ble det for dyrt og industrien ble lagt ned i 1782. 
I 1784 fikk byen navnet Slovjansk. I dag er byen en kurby.
Naturfotografenes Bildebyrå

Naturfotografenes Bildebyrå var et Oslo-basert fotobyrå som på slutten av 1970-tallet og på 1980-tallet distribuerte arkivbilder fra medlemmer i foreningen Norske Naturfotografer.

Historie

Bildebyrået ble dannet i 1978, to år etter at foreningen Norske Naturfotografer var etablert. Det ble i de neste ti årene drevet som et selvstendig byrå av Reidunn Frislid. I 1988 ble bildesamlingen innlemmet i Samfoto bildebyrå.
Sub Pop

Sub Pop er et amerikansk plateselskap startet av Bruce Pavitt i Olympia, Washington i 1979. Plateselskapet er kanskje best kjent for sin rolle under grungebevegelsen. Blant grungeband som først fikk kontrakt hos selskapet var Nirvana, Soundgarden og Mudhoney.
Unix-krigene

Unix-krigene er betegnelsen på en kamp mellom leverandører av operativsystemet Unix sent på 1980-tallet og tidlig på 1990-tallet om å definere en industristandard for Unix. 
Bell Laboratories skapte forsknings-Unix i 1969, og i 1979 ble UNIX versjon 7 lansert som den siste versjonen i denne rekken. I løpet av 1980-tallet var Computer Systems Research Group ved University of California, Berkeley den ledende ikke-kommersielle utvikler av Unix.
På midten av 1980-tallet var Berkeley Software Distribution (BSD) og Unix System V fra AT&T Corporation de ledende versjonene av Unix. Begge var videreutviklinger av Unix versjon 7, men hadde divergert betraktelig og var hovedmotstanderne i Unix-krigene.
Først ved etableringene av åpne standardorganisasjoner som Open Software Foundation i 1988, Common Open Software Environment (COSE) i 1993 og Open Group i 1996 opphørte disse stridighetene. COSE utviklet Single UNIX Specification som er den nåværende standarden for Unix.
Holmen Senter

Holmen Senter, også kalt Holmensenteret, er et kjøpesenter som ligger på Holmen ved tettstedet Nesbru i Asker. Senteret er tilknyttet senterkjeden Steen & Strøm Norge.
Holmen Senter består av to bygninger på hver sin side av Slemmestadveien omtrent to mil sørvest for Oslo sentrum. Butikkene er fordelt på tre etasjer med en kontoretasje på toppen. Totalarealet på Holmensenteret er 33 000 kvadratmeter. Senteret inneholder foruten en rekke forretninger også biblioteksfilial, vinmonopol og legesenter. Postkontoret for Nesbru ligger også der.
Det har vært drevet handel på Holmen siden 1897. Dagens kjøpesenter består av en ny og en gammel del. Senterets nye del ble åpnet i 1991 og ble bygget med form og interiørdetaljer inspirert av et moderne cruiseskip. Det ble gjennomført en innvendig oppussing av senteret i 2008.
Kerstin Haglö

I riksdagen

Haglö er fast medlem av Sveriges EU-nemnd og i justiskomiteen, samt er vara for Nordisk råds svenske delegasjon og i sosialsikringskomiteen.
Jonathan Brandis

Tidlig liv og karriere

Brandis ble født i Danbury i Connecticut. Han var eneste barn av Maria, en lærer og personlig manager, og Gregory Brandis, en matdistributør og brannmann. Han begynte sin karriere som barnemodell og begynte å spille i TV-reklamer. Brandis spilte sin første rolle i One Life to live da han var seks år gammel. Han flyttet til Los Angeles med sin familie i en alder av ni, og gjorde gjesteopptredener på serier som LA Law, Who's The Boss, Murder, She Wrote, The Wonder Years, Full House og Kate & Allie.
I en alder av fjorten år fikk han sin første hovedrolle i The Neverending Story II: The Next Chapter som Bastian Bux, en ung gutt som returnerer til en verden av undring på vingene i sin fantasi. Samme år spilte Brandis den unge Bill Denbrough, hovedpersonen i miniserien It i 1990, basert på den episke skrekkromanen av Stephen King. Etter dette dukket Brandis opp i Sidekicks sammen med Chuck Norris og Ladybugs med skuespiller Rodney Dangerfield. I en alder av sytten gjorde Brandis en av sine mest kjente roller, som vitenskapelig vidunderbarn Lucas Wolenczak i Steven Spielbergs futuristiske science fiction-serie SeaQuest DSV. Rollen gjorde ham til tenåringsstjerne. 
I tillegg til skuespill regisserte Brandis flere uavhengige filmer og forfattet manus. Under hans tid i SeaQuest DSV skrev han en episode av serien med tittelen «The Siamese Dream». Han produserte og regisserte også kortfilmen Slainville Boys, kort tid før sin død. Hans siste film var Bad Girls from Valley High med Julie Benz, Monica Keena, Christopher Lloyd og Janet Leigh.

Privat

Brandis datet skuespiller og sanger Tatyana Ali fra 1995 til 1998.

Dødsfall

Den 12. november 2003 døde Brandis ved Cedars-Sinai Medical Center i Los Angeles av skadene han pådro seg etter at han hengte seg. Han ble 27 år gammel.
Codex Runicus

Codex Runicus er en skinnbok på 101 blad fra ca. 1300.
Håndskriftet inneholder en av de eldste og best bevarte versjoner av Skånske lov, som er en av de gamle danske landskapslover. Boken inneholder dessuten noen mindre tekster på gammelt dansk språk. Det bemerkelsesverdige med denne godt bevarte skinnboken er at den ikke er skrevet med latinske bokstaver, men at hele bokens tekst er skrevet med runer. Codex Runicus finnes oppbevart ved Den arnamagnæanske håndskriftsamlingen i København, der den går under navnet AM 28 8vo.
Teksten er også kjent for at den inneholder notene til Drømte mig en drøm i nat, som er den eldste danske folkevisen man har noter til.
Diplophoenicus

Utseende

Middelsstore (11-15 millimeter), slanke, mørke smellere. Hannene har kamformede antenner. Pronotum har spisst, skrått uttrukne bakhjørner.

Utbredelse

Slekten er utbredt på Madagaskar.
Så flisen' fyk!

Så flisen' fyk! er et musikkalbum utgitt av Stensgård & Midtliens kvartett i 1984.
Evony

Oppfølger

I februar 2010 annonserte selskapet bak Evony (Evony, LLC) at en oppfølger ville komme i form av Evony: Age II, og denne utgaven har siden blitt utgitt på Internett, fortsatt med lettkledde kvinner som trekkplaster, men med en del endringer som historiske byer og historiske helter.
Neoclanis basalis

Utseende

En middelsstor (vingespenn 60-90 millimeter), nokså kraftig, lys svermer. Vingene er ganske blekt, litt brunlig grå med spredte, små, mørkere flekker. Bakvingen har et rødbrunt felt ved roten.

Levevis

Arten lever i tørr skog og buskmark.

Utbredelse

Slekten er utbredt i sørlige og østlige deler av Afrika, fra Angola og Zimbabwe i sør til Kenya i nord.
San Bautista

Historie

Byen ble grunnlagt i 1879 av Bautista Mourat.

Kommune

Byens ordfører (alcalde) er Omar Negri (2010-2015).

Transport

Ruta 6 forbinder San Bautista med Montevideo og Rivera.
Plenklipper

Typer gressklippere

Hagetraktor eller plentraktor eller sitteklipper er en traktor lignende gressklipper som klipper gress med bredde på 60 - 150 cm bredt. Hagetraktoren slår vanligvis gresset med rotor kniver og har klippe aggregatet mellom for og bak hjulene. Motoren ligger under panseret eller bak og det fås tak i motorer fra 5 hk til 20 hk. Traktoren har 1 til 6 gir og revers eller hydrostat gir. Hagetraktoren kan brukes til mer enn å klippe gress som å hekte på tilhenger, spredervogn, vals, harv, sylinderkniver, gress og løv oppsamler og å montere snøplog eller feieaggregat foran. Det vanligste er med utkaster og det fås tak i også med bioklipp og oppsamler.
 Frontrider  eller  frontklipper  har de samme funksjonene som en plentraktor men har klippe aggregatet foran. Klippe bredden ligger på fra 90 cm til 150 cm bredt og maskinen styrer med bakhjulene eller ved å svinge ved midten. Klippe aggregatet klipper vanligvis med bioklipp funksjon Frontklipperenn har vanligvis større hjul foran enn bak på grunn av den svinger med bakhjulene. Motoren ligger bak og har mellom fra 10 hk til 20 hk. Maskinen har til felles med hagetraktoren ved at den kan brukes til mer enn å klippe gress. 
 Gå bak gressklipper er den mest vanlige gressklipperen. Maskinen klipper med rotorkniver og har enn motor som er fra 1 hk til 10 hk. Maskinen fås tak i bensin eller strømdrevet og bensin drevet er det vanligste. Det fins med utkaster, bio eller oppsamler versjoner.  Motoren ligger rett over knivene som er beskyttet med skjold som er laget av stål eller aluminium. Mange maskiner har selv drevene for eller bakhjul og på andremaskiner må det gå kraft til for å flytte maskinen. Gressklipperen drives av enten bensin, 230 volt strøm eller 30 til 60 volt batteri. 
 Sylinderklipper er en gressklipper der hvor kniven drives gåkraft eller med motor. Klipperen har en klippebredde på fra 30 cm til 70 cm.
 Sveveklipper  er oppfunnet av Flymo på 1950-tallet og er strøm eller batteri drevet. Maskinen svever med gressklipper bladene på grunn av at maskinen er lett.

Gressfunksjoner

Bioklipp  funksjon betyr at rotorgressklippere kutter opp gresset skikkelig og freser ned gresset under plenen med knivbladet og skjoldet som får gresset til å gå ned. Bioklipp funksjonen gir et godt resultat og får det kuttede gresset til å bli gjødsel.
 Oppsamlerklipper  samler opp gresset med en kurv bak og må tømmes regelmessig. Gjør det det slik at gresset ikke blir liggende opp på plenen slik at man slipper å rake.
 Utkasterklipper  klipper gresset og kaster ut på plenen slik at gresset blir liggende opp på plenen og klipperen er anbefalt viss det er høyt gress.
Medisinsk utstyr

Medisinsk utstyr er en term som følger av EUs direktiver for medisinsk utstyr. Direktivene omfatter utstyr og materialer (biomaterialer) som er beregnet brukt på mennesker for å diagnostisere, forebygge, overvåke, behandle eller lindre sykdom, skade eller handikap. Mange implantater er klassifisert som medisinsk utstyr. Begrepet er meget omfattende.
Medisinsk utstyr er lagt til EUs område for industri og virksomheter ("Industry and Enterprise"). Dette betyr at produsenter og fremstillere er tillagt et stort ansvar for godkjenning og oppfølging i form av egenkontroll og risikoanalyse. Dette skiller seg fra f.eks. legemidler, der det er større grad av myndighetskontroll.
Direktivene er virksomme i Norge ved lov om medisinsk utstyr med forskrift (som er direktivtekstene). Helsedirektoratet er overordnet fagmyndighet for medisinsk utstyr.
Oum el-Bouaghi

Oum el-Bouaghi er en by i Algerie. Byen er hovedstaden i provinsen Oum el-Bouaghi. Den hadde om lag 80.000 innbyggere i 2008.
Lift

Sakselift

En sakselift er relativt kompakt og løfter ved at kryssende bærearmer hever arbeidsplattformen loddrett. Det betyr at liften beveger seg i én dimensjon, resten må klares ved å kjøre med undervognen.

Mobillift

En mobillift er i regelen en lift til 1–3 personer montert på en lastbil. De større modellene rekker ofte 10–50 m oppad, og den kranen som er grunnelementet i kjøretøyet kan bevege seg i tre dimensjoner, hvilket gjør at bilen sjelden må flyttes under arbeidet.

Teleskoplift

En teleskoplift minner ofte om en teleskoplæsser. Armen kan normalt kun beveges i to dimensjoner, men til gjengjeld kan undervognen ofte styre for- og bakhjulene uavhengig av hverandre, så man kan parkere optimalt for oppgaven.

Edderkopplift

Navnet stammer fra den kompakte oppbygningen av støttebenene, som i utslått posisjon står som insektben. Liften har som regel en arbeidshøyde fra 12 meter og oppover, de små kan trekkes på en alminnelig tilhenger, de store krever en lastbil.

Tårnlift

Denne typen er montert på et stasjonært tårn liksom mange midlertidige elevatorer på byggeplasser og fungerer på samme måte. Det kan diskuteres om denne modellen reelt er en lift. Modellene er sett opp til 10 meter brede. Ved større avstander oppsettes ofte to bæretårn for å forhindre at liften velter hvis det kommer for mye vekt på den ene side.

Trailerlift

Denne typen er en trailerutgave av en mobillift, det vil si det er utformet således den kan trekkes akkurat som en tilhenger kan. Arbeidshøyden for en trailerlift er typisk mellom 8–30 meter.
Letocetum

Stedsnavnet

Stedet er omtalt som Etocetum i Itinerarium Antonini Augusti (et register over stasjonene og distansene langs mange av veiene i Romerriket) og navnet er antagelig en latinifisering av en brytonisk stedsnavn som er rekonstruert som *Lētocaiton («Gråskog»); sammenlign med gammelwalisiske Luitcoyt og moderne walisisk Lwytgoed. Navnet representerer muligens mangfoldet av trær ved stedet som ask og alm. David Nash Ford har identifisert samfunnet som Cair Luit Coyd («Festning Gråskog»), listet av Nennius blant de 28 byene i Britannia i hans Historia Brittonum («Britonenes historie»), tidligere identifisert med Lincoln eller Lichfield.
ISO 3166-2:GH

ISO 3166-2:GH er Ghanas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Ghana er det definert koder for ti regioner.
Hver kode består av to deler, atskilt av en bindestrek. Første del er GH, ISO 3166-1 alfa-2-koden for Ghana. Andre del er to bokstaver.
2 Minutes to Midnight

«2 Minutes to Midnight» er den ellevte singelen fra det britiske heavy metal-bandet Iron Maiden, og den første fra deres album Powerslave. Singelen ble utgitt 6. august 1984, og endte på plass nummer 11 i Storbritannia. Sangen ble skrevet av Adrian Smith og Bruce Dickinson.
Sangen refererer til Dommedagsklokken, den symbolske klokken brukt på forsiden av Bulletin for atomforskere. I september 1953 nådde klokken 2 minutter på midnatt – jfr. 2 Minutes to Midnight – det nærmeste klokken noen gang har nærmet seg midnatt. Dette skjedde da USA og Sovjetunionen testet sine atomvåpen med ni måneders mellomrom.
Alive (film)

Handling

Film basert på en sann historie om et uruguayanskt rugbylag som krasjlander i Andesfjellene på vei til Chile. Flyet krasjer i dårlig vær, og brytes i flere biter. I disse restene må de overleve i streng kulde, uten mat og drikke, uten radiokommunikasjon og med en stadig trussel om snøras. I over to måneder klarer nitten menn å holde seg i live, hovedsakelig ved å spise kjøttet fra sine døde medpassasjerer.
Sæbø gravplass

Sæbø gravplass er en gravlund på Øvre Sæbø i Høyanger i Sogn og Fjordane, noen hundre meter nordøst for Høyanger kirke.
Dette er den nyeste av tettstedets to gravlunder. Den eldste er Tunga.
Haalogaland

Haalogaland var en avis som utkom i Harstad i perioden 1902 til 1954, med avbrudd mellom 1941 og 1949. Avisen betraktes som et organ for partiet Venstre. I en tiårsperiode fra 1912 var avisen byens største.
I 1919 og 1920 økte avisen utgivelsesfrekvensen fra tre utgaver i uka til seks utgaver i uka, men disse satsningene kom i de økonomiske nedgangstidene etter første verdenskrig, og avisen måtte snart gå tilbake til tre utgaver i uka, og senere ytterligere ned til to.
Under annen verdenskrig, i 1941, ble avisen stoppet på dagen etter at redaktør Ole Aas gjorde narr av nazistene gjennom å finurlig vri på et bibelsitat. Aas maktet ikke å starte opp avisen igjen etter fredsslutningen i 1945, og først i 1949 ble den gjenoppstartet på initiativ fra Venstre-mannen Magnar Hellebust. I mellomtiden hadde avisens argeste konkurrent Harstad Tidende skaffet seg tekniske og markedsmessige fordeler som gjorde konkurransen hard. Avisen gikk inn i 1954, og siste redaktør var Thor Conradi.
Jingshan (Jingmen)

Jingshan (kinesisk: 京山县; pinyin: Jīngshān Xiàn) er et fylke i byprefekturet Jingmen i provinsen Hubei sentralt i Folkerepublikken Kina. Befolkningen i 1999 var på 710 467.

Kulturminner

Qujialing-funnstedet, som har gitt navn til Qujialingkulturen, ble i 1988 oppført på Folkerepublikken Kinas liste over kulturminner.

Administrative enheter

Storkommunene Xinshi 新市镇, Yongxing 永兴镇, Caowu 曹武镇, Luodian 罗店镇, Songhe 宋河镇, Pingba 坪坝镇, Sanyang 三阳镇, Lülin 绿林镇, Yangji 杨集镇, Sunqiao 孙桥镇, Shilong 石龙镇, Yongsong 永漋镇, Yanmenkou 雁门口镇, Qianchang 钱场镇.
Ernst Lindemann

Liv og virke

Lindemann gikk inn i den tyske marinen i 1913, og deltok under første verdenskrig som artillerioffiser på skipene SMS «Elsaß» og SMS «Schleswig-Holstein». I mellomkrigstiden arbeidet Lindemann med utdanning, og ble etterhvert sjef for utdanningsavdelingen til Kriegsmarines overkommando. Han fikk graden Kapitän zur See i 1938.
I august 1940 ble Lindemann utnevnt til kaptein på «Bismarck». Under Lindemanns ledelse fikk blant annet «Bismarck» senket det britiske skipet HMS «Hood». Etter at massive britiske styrker ble satt inn i kampen mot «Bismarck» ble skipet senket den 27. mai 1941. De faktiske omstendighetene rundt Lindemanns død er noe uklare, og det er ikke klart om han gikk ned med skipet eller ble drept av britisk ild like i forkant.
Posthumt ble Lindemann tildelt Jernkorsets ridderkors. Han hadde tidligere fått både Jernkorset av første og annen klasse.
EM i turn for menn 1959

Det 3. europamesterskapet i turn for herrer ble arrangert i København i Danmark i 1959.
Røys (i robåt)

Røyset – en del steder også kalt reiset (jfr. reisverk i hus) – består i en robåt av kjøl, lotter (ent. lot) og stevner. I noen robåter er det også stykker mellom kjølen og lottene, stemnene. Delene i røyset – og også delene av bordene i de fleste robåttyper – er skjøtt sammen med skar – også kalt skaringer eller skråskar.
Røyset er det første båtbyggeren lager, og spenner det godt fast i en langsgående stokk, eller flere korte kubber, bakkestokkene eller barkestokkene, på tvers, under kjølen, og ved hjelp av stenger til taket.
Robåter på Agder og Østlandet, og flere av de nyere spissbåttypene rundt om i landet, har ikke lotter; her står stevnen rett på kjølen, og er gjerne festet ved at de delene som skal skjøtes sammen, er kuttet på tvers av lengderetningen, den ene eller begge mer eller mindre skrått, og skjøten gjerne forsterket innvendig med et kne.
Hyangsan

Administrativ inndeling

Fylket er delt inn i en ŭp (småby) og 20 ri (landsby).
Lutherrose

Lutherrosen er Martin Luthers personlige segl fra 1530. Den har blitt et utbredt symbol for den evangelisk-lutherske kirke. Korset i hjertet symboliserer troen på den korsfestede Jesus Kristus. Det røde hjertet viser til liv og kjærlighet, mens den hvite rosen representerer glede og fred. Blåfargen reflekterer himmelens herligheter og gullringen på evighet og uendelig rikdom.
Yuka Ueno

2016 - 2017

Ueno deltok i Junior-VM i fekting 2016, der hun kom på 39.-plass i florett i kadettklassen (U17). I Junior-VM i fekting 2017 kom hun på femteplass i U17-klassen.

2018

Hun vant florett under Juniorasiamesterskapet i fekting 2018, og i april vant hun både U17-klassen og U20-klassen under Junior-VM i fekting 2018. I VM i fekting 2018 kom hun på 25.-plass individuelt, og Japan kom på femteplass i lagkonkurransen. 
I Sommer-OL for ungdom 2018 vant hun florett, etter at hun slo Martina Favaretto 15-12 i finalen.
Prestøy

Prestøy er en øy i Hafrsfjord i Sola kommune. Sentralt midt i Hafrsfjord sammen med Sømsøy og Kobbholmen like vest for Ytraberget. Øyen dekket av gress og blir brukt som beite om sommeren. Under andre verdenskrig byget tyskerne flere bunkere og antiluftvernstillinger på øyen som ligger gunstig til ved innflygningen til Stavanger lufthavn, Sola sin nord-sør rullebane og innflygningen fra Storbritannia. Prestøys høyeste punkt er 26 meter over havet og øyen er 125 mål stor. I desember 2005 ble det oppdaget et tysk Heinkel He 115 tomotors bombe, torpedo- og oppklaringsfly på bunnen av Hafrsfjord ved Prestøy. Flyet tilhørte Küstenfliegergruppe 906, 1. og 3. Staffel på Sola og havarerte i Hafrsfjord etter endt oppdrag 28. desember 1942. Vraket inneholdt to bomber som var av typen SC-250, og begge var fylt med 130,4 kilo militært sprengstoff. Den 9. desember 2005 klokken 14.35 ble begge bombene detonert på fem meters dyp utenfor Prestøy . Flyhistorisk Museum på Sola ønsker å få opp den tyske Heinkel-maskinen, som antakelig er et av svært få gjenværende eksemplarer i hele verden.
Den 9. juni 2008 var det en liten gressbrann på øyen, men denne førte til stor røykutvikling og brannvesenet i Sør Rogaland fikk inn en rekke meldinger brannen. Brannbåten «Vekteren» og en lettbåt fra Stavanger sammen med mannskaper fra brannstasjonen på Forus ble satt ut på øyen for å kjempe mot flammene. Brannen ble raskt slukket etter at mannskapet kom til.